b'\n_START_ARTICLE_\nJustinava (K\xc4\x97dainiai)\n_START_SECTION_\nKolektyviniai sodai\n_START_PARAGRAPH_\nJustinavos kolektyviniai sodai i\xc5\xa1sidriek\xc4\x99 \xc5\xa1iaur\xc4\x97s\xc2\xa0\xe2\x80\x93 piet\xc5\xb3 kryptimi tarp Bab\xc4\x97n\xc5\xb3 \xc5\xa1ilo ir Nev\xc4\x97\xc5\xbeio up\xc4\x97s. Did\xc5\xbeioji dalis yra Nev\xc4\x97\xc5\xbeio sl\xc4\x97nyje (tod\xc4\x97l pavasar\xc4\xaf neretai dalis sod\xc5\xb3 apsemiama, nors vietomis yra \xc4\xafrengtos dambos). Sodininkyst\xc4\x97 i\xc5\xa1plito sovietme\xc4\x8diu. Auginami vaismed\xc5\xbeiai (obelys, vy\xc5\xa1nios, kriau\xc5\xa1\xc4\x97s, slyvos), dar\xc5\xbeov\xc4\x97s (bulv\xc4\x97s, kop\xc5\xabstai, morkos ir kt.), uogos (bra\xc5\xa1k\xc4\x97s, serbentai, aviet\xc4\x97s). Dauguma sodo nameli\xc5\xb3 nedideli, sklypai tvoromis neatskirti. Ta\xc4\x8diau per pastar\xc4\x85j\xc4\xaf de\xc5\xa1imtmet\xc4\xaf Justinava formuojasi kaip atskira gyvenama miesto dalis: dalis gyventoj\xc5\xb3 lieka gyventi \xc5\xbeiem\xc4\x85, sodo nameliai perstatomi \xc4\xaf gyvenamuosius namus, sklypai aptveriami, statomi \xc5\xabkiniai pastatai. Sovietme\xc4\x8diu Justinavos soduose veik\xc4\x97 profilaktoriumas.'